În urmă cu aproape două luni, Alianţa Nord-Atlantică a lansat un concurs pe Facebook, pentru realizarea unui nou logo pentru NATO. Noul logo poartă numele „Uniţi pentru libertate” şi trebuia să combine unul dintre simbolurile actualului sediu cu imaginea noii clădiri.

Câștigătorii au fost anunțați într-un mesaj postat pe pagina de Facebook a NATO:

The results are in! After careful deliberation, our judges have selected the winners of NATO's Logo... Posted by NATO on Friday, June 26, 2015

„Iată rezultatele! După o atentă deliberare, juriul a selectat câștigătorii concursului pentru Logo-ul NATO. Felicitări lui Cătălin Lozici și lui Florent Pautre, marii noștri câștigători, precum și celor trei câștigători ai unor remarcabile mențiuni. Vom păstra legătura pentru a vă înmâna premiile.

Am dori să mulțumim tuturor care au participat la concurs - logo-urile sunt minunate!”.

Câştigătorul va vizita noul sediu şi se va întâlni cu mai mulţi oficiali NATO.

Lucrările pentru noul sediu al Alianţei au început în 2010, iar costurile proiectului sunt de 750 de milioane de euro.